CELEX: 32011R0875
Language: hr
Date: 2011-08-31 00:00:00
Title: Provedbena uredba Komisije (EU) br. 875/2011 od 31. kolovoza 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               153
            
         32011R0875
   
               L 227/9
            
            
               SLUŽBENI LIST EUROPSKE UNIJE
            
            
               31.08.2011.
            
         
      PROVEDBENA UREDBA KOMISIJE (EU) br. 875/2011
   od 31. kolovoza 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obavezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu su s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. kolovoza 2011.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Opis robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Podvodno kućište za digitalne fotoaparate izrađeno uglavnom od plastike, u smislu napomene 1. uz poglavlje 39.
               Proizvod se sastoji od dviju prozirnih polovica opremljenih tipkama za ručno upravljanje i metalnim kontrolnim ili operativnim gumbima te okvira s plastičnim kopčama. Također može biti opremljen zaslonom sa zaštitom od odsjaja, nosačem i dodatnim rukohvatom.
               Vodonepropusno kućište ima udubinu na prednjoj strani za umetanje objektiva koja se sastoji od staklenog otvora i metalnog okruženja s unutarnjim navojem za pomoćne leće. Na poleđini se nalazi podstavljeni prostor za tražilo fotoaparata.
               Proizvod je namijenjen za držanje cjelovitog digitalnog fotoaparata i omogućuje uporabu u vlažnim ili prašnjavim okružjima.
               (Vidjeti fotografije 1. i 2.) (1)
               
            
            
               3926 90 97
            
            
               Razvrstavanje se utvrđuje u skladu s Općim pravilima 1., 3.(b) i 6. za tumačenje kombinirane nomenklature, napomenom 1.uz poglavlje 39. i tekstom oznaka KN 3926, 3926 90 i 3926 90 97.
               Razvrstavanje pod tarifni broj 4202 kao futrola za fotoaparat se isključuje. Futrole za fotoaparate obuhvaćene su pod tarifnim brojem 4202. Međutim, podvodno kućište nije samo spremnik za držanje digitalnog fotoaparata nego proizvod s vlastitom funkcijom. S obzirom na prisutnost tipki i kontrolnih ili operativnih gumbi, proizvod se ne može smatrati spremnikom.
               Razvrstavanje pod tarifni broj 8529 se isključuje jer se proizvod, iako je dodatak fotoaparatu, ne može smatrati dijelom digitalnog fotoaparata, s obzirom da nije bitan za funkcioniranje digitalnog fotoaparata.
               Razvrstavanje pod tarifne brojeve 9006 ili 9007 u skladu s napomenom 2.(b) uz poglavlje 90. također se isključuje jer ti tarifni brojevi obuhvaćaju tradicionalne fotografske i kinematografske kamere, a ne digitalne fotoaparate.
               Proizvod se sastoji od različitih materijala i stoga se mora razvrstati prema sastavnom materijalu koji proizvodu daje njegovo ključno obilježje, u primjeni Općeg pravila 3.(b).
               Budući da plastika daje proizvodu ključno svojstvo, on se razvrstava pod tarifni broj 3926 kao drugi proizvod od plastike pod oznakom KN 3926 90 97.
            
         
      
   
               
                  
            
            
               
                  
            
         
               Fotografija 1.
            
            
               Fotografija 2.
            
         
      (1)  Fotografije su isključivo informativne prirode.